**REFERAT AF MØDE I HILLERØD SENIORRÅD**

Den 22. september 2022 kl. 09-12.00

**Sted:** Ålholmhjemmet

**Deltagere**: Iben, Knud List, Lene, Marianne, Kirsten, Carsten, Jan Yde

**Afbud:** Helle (orlov), Niels-Peter, Niels Ebbe

**Ref.:**  Jan Yde

**Ordstyrer:** Iben

**Ad. Pkt. 1. Godkendelse af dagsorden**

Dagsordenen blev godkendt

**Ad. Pkt. 2. Godkendelse af referat fra 10.august 2022**

Referatet blev godkendt

**Ad. Pkt. 3. Orientering fra formanden**

Iben orienterede om, at vi har fået en invitation til at komme med en repræsentant, som skal deltage i et fokusgruppeinterview om hvordan brugere i det fremtidige Stadionkvarter i Favrholm kan få størst mulig glæde af hinanden og af kvarteret. Vi bidrager med Lene.

Der har været lidt tvivl om, hvordan vi repræsenteres i de forskellige ting vi får invitationer til og Iben fortalte, at vi hver især har et område som vi dækker.

Iben nævnte også i forbindelse med de høringer vi får, at det er vigtigt at alle komme med indput!!!

**Ad. Pkt. 4. Orientering fra kasseren om Seniorrådets økonomi**

Niels-Peter var ikke til stede, men havde sendt regnskabet og det ser meget fornuftigt ud! Revideret budget er under udarbejdelse til fremtiden.

**Ad. Pkt. 5. Høringssager**

Vi har fået høring omkring ”Politisk forankring af Hillerød Kommunes handicappolitik og proces for opfølgning” og svarfristen er den 23. september 2022. – Der var en del debat om udformningen af vores svar og det blev til at Iben ville udarbejde et høringssvar.

**Ad. Pkt. 6. Opfølgning fra sidste referat**

Intet.

**Ad. Pkt 7. Orientering fra de øvrige områder**

Vi havde inden mødet været på rundtur på Ålholmhjemmet, det var yderst interessant og vi fik et indblik i hvordan beboerne bor og hvordan dagligdagen fungerer for dem. Der er høstfest den 26. september 2022 på Ålholmhjemmet og her deltager Marianne!. Lene laver en plan over besøgsrunde!

SOSU-Skolen, her er vi indbudt til at høre lidt om uddannelsen og det foregår den 27. september 2022, her deltager Knud List og Kirsten.

Marianne orienterede om problematikken med kompressionsstrømper, det er en ret speget sag, som har været helt oppe i Ankestyrelsen. Lene og Marianne vil tage kontakt til Dansk Ældreråd om de vil gøre noget.

**Ad. Pkt. 8. Orientering fra DK Ældreråd, Regionsældreråd og Nordgruppen**

Nordgruppen – og her er vores repræsentanter Marianne og Niels Ebbe. Marianne orienterede om, at de holder 3 årlige møder. Sidst var i Helsingør. Fortalte, at de her er ved at bygge et stort sundhedshus. Den bliver taget i brug til januar. Tænker, at vi kan få en rundvisning der på et tidspunkt.

**Ad. Pkt 9. Bordet rundt**

Kirsten orienterede om, at der er også kommet en invitation til, hvordan det er gået med implemteringen i SØ og drøfte muligheder og ideer til det fremadrettede arbejde og mødet er den 4. oktober 2022. Her deltager Kirsten.

Jan orienterede om at han i forbindelse med planer om nedlæggelse af buslinje 375 havde skrevet læsebrev, som har været bragt i Hillerød-Posten og Frederiksborg Amts Avis, at reaktionerne på dem har været positive. Nævnte at det er vigtigt at vi er synlige.

**Ad. Pkt. 10. Eventuelt**

Her drøftede vi evt. muligheder for et arrangement for de ældre i Hillerød, der kom flere forslag på bordet og vi arbejder på det.